**ΦΥΛΛΟ ΕΡΓΑΣΙΑΣ 3**

**Α. ΕΙΣΑΓΩΓΗ ΕΙΚΟΝΑΣ-CLIPART**

1. Ανοίξτε το έγγραφο με το όνομα του τμήματος σας στο φάκελο «Έγγραφα» του υπολογιστή σας.

2. Τοποθετήστε τον δείκτη του ποντικιού περίπου στην μέση της πρώτης παραγράφου. Στην συνέχεια επιλέξτε την καρτέλα επάνω αριστερά «εισαγωγή». Από εκεί επιλέξτε «εισαγωγή εικόνας Clip Art». Ανοίγετε τις συλλογές του Office κι από εκεί επιλέγετε μια εικόνα της αρεσκείας σας από τον φάκελο «Άνθρωποι». Με την μέθοδο αντιγραφή- επικόλληση τοποθετείτε την εικόνα στο κέντρο της παραγράφου.

3. Εξασκείστε στην αυξομείωση του μεγέθους μιας εικόνας και κάνετε μικρές μετακινήσεις αφού προηγουμένως μάθετε να την επιλέγετε.

4.Με δεξί κλικ επάνω στην εικόνα, επιλέγετε την εντολή «αναδίπλωση κειμένου».

5.Δοκιμάζετε όλα τα είδη αναδίπλωσης για να δείτε τί αλλαγές επιφέρουν και στο τέλος επιλέγετε την «ερμητική».

Ποια η διαφορά της ερμητικής απ’ την τετράγωνη διάταξη; Παρατηρείστε..

**Β ΕΙΣΑΓΩΓΗ ΕΙΚΟΝΑΣ ΑΠΟ ΑΡΧΕΙΟ**

1.Ανοίγετε την εφαρμογή της ζωγραφικής (Paint) του υπολογιστή σας.

2.Φτιάχνετε μία απλή ζωγραφιά της αρεσκείας σας με απαλό χρώμα φόντου.

3. Αποθηκεύετε την ζωγραφιά σας με κάποιο όνομα σχετικό με το περιεχόμενο της στην επιφάνεια εργασίας.

4. Από το Word επιλέγετε «Εισαγωγή» και στην συνέχεια «εικόνα από αρχείο», κι από την επιφάνεια εργασίας ανοίγετε την ζωγραφιά που είχατε αποθηκεύσει πριν και την εισάγετε στο κείμενο σας.

5.Με δεξί κλικ πάνω στην εικόνα επιλέγετε «αναδίπλωση κειμένου» κι από εκεί «πίσω από το κείμενο».

6.Μεγαλώστε το μέγεθος της εικόνας ώστε να καλύψει όλο το κείμενο σας.

Πώς εμφανίζεται η εικόνα σε σχέση με το κείμενο;

**Γ. ΕΙΣΑΓΩΓΗ ΕΙΚΟΝΑΣ ΑΠΌ ΤΟ INTERNET**

1. Aνοίγετε το Google εικόνες. Αναζητάτε εικόνες με θέμα «ηλεκτρονικός υπολογιστής». Επιλέγετε την εικόνα της αρεσκείας σας και δεξιά εμφανίζεται η επιλεγμένη εικόνα σε μεγαλύτερο μέγεθος. Με δεξί κλικ στην εικόνα επιλέγετε «αντιγραφή».

2. Επιστρέφετε στο κείμενο σας και στην μέση περίπου της δεύτερης και τρίτης παραγράφου κάνετε επικόλληση.

Ποια η διαφορά της επιλογής «αποθήκευση εικόνας ως» απ’ την «αντιγραφή- επικόλληση;» Δοκιμάστε…

Πειραματιστείτε με περισσότερες εικόνες για εξοικείωση στην διαχείριση τους.